HU
2023.6.12.
Az Európai Unió Hivatalos Lapja
C 205/33
2023.
április 14-én benyújtott kereset – Európai Bizottság kontra Bolgár Köztársaság (C-237/23. sz. ügy) (2023/C 205/37) Az eljárás nyelve: bolgár Felek Felperes: Európai Bizottság (képviselők: U. Małecka, L. Malferrari és N. Nikolova) Alperes: Bolgár Köztársaság
Kereseti kérelmek A felperes azt kéri, hogy a Bíróság: 1) állapítsa meg, hogy a Bolgár Köztársaság – mivel nem fogadta el azokat a törvényi, rendeleti és közigazgatási rendelkezéseket, amelyek szükségesek ahhoz, hogy megfeleljen a nyílt hozzáférésű adatokról és a közszféra információinak további felhasználásáról szóló, 2019. június 20-i (EU) 2019/1024 európai parlamenti és tanácsi irányelvnek (1), vagy legalábbis nem közölte ezeket a rendelkezéseket a Bizottsággal – nem teljesítette az ezen irányelv 17. cikkének (1) bekezdéséből eredő kötelezettségeit; 2) kötelezze a Bolgár Köztársaságot, hogy fizessen a Bizottságnak a következő két összeg közül a magasabbnak megfelelő átalányösszeget: i.
1 800 eurós napi díj szorozva az ezen irányelvben előírt átültetési határidő lejártát követő nap és a kötelezettségszegés megszűnésének napja közötti napok, vagy – ha a kötelezettségszegés továbbra is fennáll – a jelen ügyben hozott ítélet kihirdetésének napja közötti napok számával; vagy ii. legalább 504 000 eurós átalányösszeg; 3) kötelezze a Bolgár Köztársaságot, hogy fizessen a Bizottságnak napi 9 720 euró kényszerítő bírságot a jelen ügyben hozott ítélet kihirdetésének napjától addig az időpontig, amikor e tagállam eleget tesz az ezen irányelvből eredő kötelezettségeinek, abban az esetben, ha az 1. pontban említett kötelezettségeket a jelen ügyben hozott ítélet kihirdetésének napjáig továbbra sem teljesíti; 4) a Bolgár Köztársaságot kötelezze a költségek viselésére.
Jogalapok és fontosabb érvek A nyílt hozzáférésű adatokról és a közszféra információinak további felhasználásáról szóló, 2019. június 20-i (EU) 2019/1024 európai parlamenti és tanácsi irányelv bizonyos minimumszabályokat állapít meg a további felhasználásra vonatkozóan, és gyakorlati szabályokat állapít meg a közszféra birtokában lévő dokumentumok és a kutatási adatok további felhasználásának megkönnyítésére a nyílt hozzáférésű adatok felhasználásának előmozdítása, valamint a termékek és szolgáltatások terén az innováció ösztönzése céljából.
Ezen irányelv 17. cikkének (1) bekezdése értelmében a tagállamoknak hatályba kellett léptetniük azokat a törvényi, rendeleti és közigazgatási rendelkezéseket, amelyek szükségesek ahhoz, hogy ezen irányelvnek 2021. július 17-ig megfeleljenek.
A tagállamoktól azt is elvárták, hogy az elfogadott rendelkezések szövegét haladéktalanul közöljék a Bizottsággal.
A Bizottság 2021. szeptember 29-én felszólító levelet küldött a Bolgár Köztársaságnak.
A Bizottság 2022.
április 6-án indokolással ellátott véleményt küldött a Bolgár Köztársaságnak.
Az irányelvet átültető intézkedéseket azonban még mindig nem fogadták el, és azokat nem közölték a Bizottsággal.
(1)
HL 2019.
L 172., 56. o.